Pano labirintas
Pano labirintas (isp. El laberinto del fauno) – 2006 m. tamsiosios maginės fantastikos siaubo filmas, kurio scenarijaus autorius, režisierius ir vienas iš prodiuserių Guillermo del Toro. Tai bendros meksikiečių ir ispanų gamybos filmas ispanų kalba. Filme vaizduojami du pasauliai – realus, Ispanija pilietinio karo pabaigoje, ir fantastinis, fėjų bei burtų pasaulis, regimas pagrindinės filmo veikėjos – dvylikametės mergaitės. Filmo pavadinime originalo kalba El laberinto del fauno minimas Faunas iš romėnų mitologijos; lietuviškame pavadinime (kaip ir angliškame) vietoje fauno minimas jį primenantis senovės graikų dievas Panas.